Die gestreepte tenrek (Hemicentetes semispinosus) is ’n eienaardige, stertlose soogdiertjie wat in die reënwoud voorkom en hoofsaaklik wurms eet.
Daar is ook 172 voëlspesies, waarvan 105 nêrens anders in die wêreld voorkom nie. Meer as 95% van Madagaskar se reptiele sal ’n mens ook net daar vind.
Die Groot Rooi Eiland het boonop die derde grootste koraalrifstelsel ter wêreld. Die Toliara-koraalrif is aan die suidweskus van die eiland geleë.
Hoewel die eiland net sowat 400 km van die Afrika-vasteland is, behoort sy taal, Malgassies, tot ’n groep tale wat in Indonesië, ’n land 5 000 km oos daarvan, gepraat word.